Paul Kirk

Paul Grattan Kirk jr. (født 18. januar 1938 i Newton, Massachusetts) er en amerikansk politiker. Han var en senator som representerte Massachusetts og Det demokratiske parti. 24. september 2009 ble han utpekt av Massachusetts guvernør Deval Patrick til å ta over senatorsetet som sto ledig etter Edward Kennedys bortgang. Kirk satt fram til 4. februar 2010, da republikaneren Scott Brown ble tatt i ed som ny senator.

Han startet i politikken ved å jobbe for presidentkampanjen til Robert F. Kennedy, og holdt på slutte da Kennedy ble drept. Men Edward Kennedy ønsket ham i sin stab, og han var en av Ted Kennedys viktigste medarbeidere fra 1969 til 1977. I 1983 ble han Det demokratiske partiets kasserer. To år senere ble han formann i Democratic National Commitee, som styrer den daglige driften av Det demokratiske parti. Han sluttet i jobben etter at Michael Dukakis tapte presidentvalget i 1988.

Kirk er utdannet advokat og gikk ut fra Harvard Law School i 1964.

Referanser

Eksterne lenker 

 Biografi hos John F. Kennedy Library Foundation

Senatorer fra Massachusetts
Advokater fra USA
Personer fra Newton i Massachusetts
Alumni fra Harvard Law